KTC ประกาศงบ Q2 กำไรเกินคาด! โตกระหึ่ม 46% รับตั้งสำรองฯ ลดฮวบ
KTC ประกาศงบไตรมาส 2/64 กำไรเกินคาด! โตกระหึ่ม 46% มาที่ 1.68 พันลบ. รับตั้งสำรองฯ ลดฮวบ ส่วน 6 เดือนแรกปี 64 กำไร 3.31 พันลบ. เพิ่มขึ้น 19%
KTC ประกาศงบไตรมาส 2/64 กำไรเกินคาด! โตกระหึ่ม 46% มาที่ 1.68 พันลบ. รับตั้งสำรองฯ ลดฮวบ ส่วน 6 เดือนแรกปี 64 กำไร 3.31 พันลบ. เพิ่มขึ้น 19%
16 ก.ค. 2564

บริษัท บัตรกรุงไทย จำกัด (มหาชน) หรือ KTC รายงานผลการดำเนินงานงวดไตรมาส 2/2564 สิ้นสุดวันที่ 30 มิ.ย.2564 ดังนี้

โดยผลการดำเนินงานไตรมาสดังกล่าวปรับตัวขึ้น เนื่องจากธนาคารมีรายได้ค่าธรรมเนียม (ไม่รวมค่าธรรมเนียมในการใช้วงเงิน) เพิ่มขึ้น 7.6% เมื่อเทียบจากปีก่อน จากรายได้ค่าธรรมเนียม Interchange เพิ่มขึ้น 10.7% เมื่อเทียบจากปีก่อน ซึ่งรายได้ค่าธรรมเนียม Interchange เป็นรายได้ค่าธรรมเนียมที่เกิดขึ้นระหว่างธนาคาร/บริษัทผู้ออกบัตรและธนาคาร/บริษัทผู้รับบัตรผ่านตัวกลางชำระเงิน รายได้ค่าธรรมเนียมส่วนลดจากร้านค้าเพิ่มขึ้น 9.5% เมื่อเทียบจากปีก่อน เนื่องจากจำนวนร้านค้าเพิ่มขึ้นเป็น 42,625 ร้านค้า และหนี้สูญได้รับคืนเพิ่มขึ้น 19.3% เมื่อเทียบจากปีก่อน
รวมทั้งค่าใช้จ่ายรวมมีจำนวน 3,278 ล้านบาท ลดลง 17.3% เมื่อเทียบจากปีก่อน จากผลขาดทุนด้านเครดิตที่คาดว่าจะเกิดขึ้นลดลง 45.1% เมื่อเทียบจากปีก่อน และต้นทุนทางการเงินลดลง 5.3% เมื่อเทียบจากปีก่อน และมีการตั้งสำรองลดลงเมื่อเทียบกับช่วงเดียวกันของปีที่ผ่านมา
ขณะที่ก่อนหน้านี้ บริษัทหลักทรัพย์ เคทีบีเอสที จำกัด (มหาชน) ประเมินไว้ว่า คาดกำไรสุทธิของ KTC ในไตรมาส 2/2564 จะอยู่ที่ 1.63 พันล้านบาท เพิ่มขึ้น 42% จากช่วงเดียวกันของปีก่อน โดยเป็นผลของค่าใช้จ่ายสำรองที่ปรับตัวลงคิดเป็นอัตราส่วนค่าใช้จ่ายด้านเครดิต หรือ credit cost 5.88% จาก 9.92% ตามฐานสำรองที่สูง และไม่มีความจำเป็นที่จะต้องตั้งสำรองเพิ่มขึ้นเป็น management overay ด้านสินเชื่อ (ไม่รวมสินเชื่อบริษัท กรุงไทยธุรกิจลีสซิ่ง จำกัด หรือ KTBL) คาดจะขยายตัว 5% จากช่วงเดียวกันของปีก่อน จากสินเชื่อบัตรเครดิตที่ขยายตัวเพิ่มขึ้น 8% ในขณะที่สินเชื่อส่วนบุคคลจะหดตัว 2% ตามความเข้มงวดในการปล่อยสินเชื่อที่มากขึ้น